****Sak 2. Den politiske situasjonen****

*Forslag til fråsegn frå Ingrid Fiskaa:*

# La ungar vera ungar

Rogaland SV vil la ungane få vera ungar, og flytta skulestarten til det året dei fyller sju år.

Tjue år med skulestart for seksåringar har ikkje vore nokon suksess. Det er ingenting som tyder på at elevane lærer meir av å ha gått eitt år meir på skulen. Samtidig ser me stadig urovekkande teikn på at elevar, og særleg gutar, går lei av ein teoritung og lite variert skulekvardag.

Læring må skje på ungane sine premiss. SV ser ingen motsetning mellom leik og læring for dei yngste. Framfor å pressa ungane inn i den "skulske" måten å læra på før dei er modne for det, bør dei få utforska og læra i sitt eige tempo. Då er barnehagepedagogikken betre eigna enn den tradisjonelle skulepedagogikken, og barnehagen ein betre stad å vera for seksåringane.